sagorsarker/bangla-wikipedia huggingface dataset:
চেবেল্লা লোকসভা কেন্দ্র

চেবেল্লা লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ২০০৯ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ২১,৮৫,১৬৪ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তেলেঙ্গানার বিকারাবাদ এবং রঙ্গারেড্ডি জেলায় অবস্থিত বিধানসভা কেন্দ্রগুলি নিয়ে গঠিত।
চেবেল্লা লোকসভা কেন্দ্রে ২০০৯ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এই অঞ্চলটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷ ১৯৫২ খ্রিস্টাব্দের ভারতে সংঘটিত প্রথম নির্বাচনের সময়ে লোকসভা কেন্দ্রটি গঠিত হয় নি৷ অন্ধ্রপ্রদেশ রাজ্যে অন্তর্ভুক্তির পর প্রথম (পঞ্চদশ) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী জয়পাল রেড্ডি৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্র সমিতির শ্রী জি.রঞ্জিত রেড্ডি৷
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র তফসিলী জাতিদের জন্য সংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫০ নং বিধানসভা কেন্দ্র। এটি একটি অসংরক্ষিত আসন। এটি রঙ্গারেড্ডি জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫১ নং বিধানসভা কেন্দ্র৷ এটি রঙ্গারেড্ডি জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫২ নং বিধানসভা কেন্দ্র৷ এটি রঙ্গারেড্ডি জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫৩ নং বিধানসভা কেন্দ্র৷ এটি রঙ্গারেড্ডি জেলায় অবস্থিত৷ এটি তফসিলী জাতিদের জন্য সংরক্ষিত আসন৷৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫৪ নং বিধানসভা কেন্দ্র। এটি একটি অসংরক্ষিত আসন। এটি বিকারাবাদ জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫৫ নং বিধানসভা কেন্দ্র৷ এটি বিকারাবাদ জেলায় অবস্থিত৷ এটি তফসিলী জাতিদের জন্য সংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৫৬ নং বিধানসভা কেন্দ্র৷ এটি বিকারাবাদ জেলায় অবস্থিত৷ এটি একটি অসংরক্ষিত আসন।
কাতালান ফুটবল ফেডারেশন

কাতালান ফুটবল ফেডারেশন (, ; এছাড়াও সংক্ষেপে সিএফএ নামে পরিচিত) হচ্ছে কাতালোনিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০০ সালের ১১ই নভেম্বর তারিখে ফুটবল আসোসিয়াসিও দে কাতালুনিয়া (, ) প্রতিষ্ঠিত হয়েছে। এটি স্পেনে প্রতিষ্ঠিত প্রথম ফুটবল সংস্থা। এটি প্রতিষ্ঠার ৯ বছর পর ১৯০৯ সালে রয়্যাল স্প্যানিশ ফুটবল ফেডারেশনের সদস্যপদ লাভ করে। এই সংস্থার সদর দপ্তর কাতালোনিয়ায় অবস্থিত। এই সংস্থার প্রথম সভাপতি ছিলেন এদুয়ার্দ আলেসন এবং এর মূল সদস্যের মধ্যে রয়েছে বার্সেলোনা, কাতালা, ইস্পানিয়া এবং এস্পানিওল
১৯০৩ সাল থেকে ১৯৪০ সাল পর্যন্ত, এই সংস্থাটি কাম্পনিওনাত দে কাতালুনিয়া আয়োজন করেছিল, যা স্পেনে আয়োজিত প্রথম লীগ চ্যাম্পিয়নশিপ ছিল। ১৯০৪ সাল থেকে, এই সংস্থাটি কাতালোনিয়া জাতীয় ফুটবল দলের সকল কার্যক্রম নিয়ন্ত্রণ করে।
বর্তমানে, এই সংস্থাটি নিজস্ব ক্লাব প্রতিযোগিতা, কোপা কাতালুনিয়া আয়োজন করে থাকে। এটি স্পেনীয় ফুটবল লীগ পদ্ধতির তেরসেরা দিবিসিওন গ্রুপ ৫ এবং কাতালোনিয়া অপেশাদার ফুটবল দল পরিচালনা করে, যা আঞ্চলিক প্রতিযোগিতায় প্রতিনিধিত্ব করে।
মাহবুবনগর লোকসভা কেন্দ্র

মাহবুবনগর লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি অসংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৪,১৮,৬৬৮ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তেলেঙ্গানার মাহবুবনগর এবং রঙ্গারেড্ডি জেলায় অবস্থিত বিধানসভা কেন্দ্রগুলি নিয়ে গঠিত।
মাহবুবনগর লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷ ১৯৫২ খ্রিস্টাব্দের সংঘটিত প্রথম নির্বাচনে জয়ী হয়েছিলেন ভারতীয় জাতীয় কংগ্রেসের শ্রী কে জনার্দন রেড্ডি৷ অন্ধ্রপ্রদেশ রাজ্যে অন্তর্ভুক্তির পর প্রথম (দ্বিতীয়) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী জানমপল্লী রামেশ্বর রাও৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্র সমিতির শ্রী এ পি জিতেন্দর রেড্ডি৷
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের প্রতিটি বিধানসভা কেন্দ্র অসংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৭২ নং বিধানসভা কেন্দ্র। এটি একটি অসংরক্ষিত আসন। এটি মাহবুবনগর জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৭৩ নং বিধানসভা কেন্দ্র৷ এটি মাহবুবনগর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৭৪ নং বিধানসভা কেন্দ্র৷ এটি মাহবুবনগর জেলায় অবস্থিত৷ এটি একটি অসংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৭৫ নং বিধানসভা কেন্দ্র৷ এটি মাহবুবনগর জেলায় অবস্থিত৷ এটি একটি অসংরক্ষিত আসন৷৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৭৬ নং বিধানসভা কেন্দ্র। এটি একটি অসংরক্ষিত আসন। এটি মাহবুবনগর জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৭৭ নং বিধানসভা কেন্দ্র৷ এটি মাহবুবনগর জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৮৪ নং বিধানসভা কেন্দ্র৷ এটি রঙ্গারেড্ডি জেলায় অবস্থিত৷ এটি একটি অসংরক্ষিত আসন।
নাগরকর্নুল লোকসভা কেন্দ্র

নাগরকর্নুল লোকসভা কেন্দ্রটি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৬২ সালে লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৪,৭৭,৩০৫ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি তেলেঙ্গানার বনপর্তি, জোগুলাম্বা গদোয়াল এবং নাগরকর্নুল জেলায় অবস্থিত বিধানসভা কেন্দ্রগুলি নিয়ে গঠিত।
নাগরকর্নুল লোকসভা কেন্দ্রে ১৯৬২ খ্রিস্টাব্দে গদোয়াল নামে ও ১৯৬৭ খ্রিস্টাব্দে নাগরকর্নুল নামে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷ ১৯৬২ খ্রিস্টাব্দের গদোয়াল নামে সংঘটিত প্রথম (তৃতীয়) নির্বাচনে জয়ী হয়েছিলেন ভারতীয় জাতীয় কংগ্রেসের জে রামেশ্বর রাও৷ নাগরকর্নুল নামে প্রথম (চতুর্থ) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী জে. বি. মুথ্যল রাও৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী নন্দী এল্লাইয়া৷
লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র তফসিলী জাতিদের জন্য সংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৭৮ নং বিধানসভা কেন্দ্র। এটি একটি অসংরক্ষিত আসন। এটি বনপর্তি জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৭৯ নং বিধানসভা কেন্দ্র৷ এটি জোগুলাম্বা গদোয়াল জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৮০ নং বিধানসভা কেন্দ্র৷ এটি জোগুলাম্বা গদোয়াল জেলায় অবস্থিত৷ এটি তফসিলী জাতিদের জন্য সংরক্ষিত আসন।
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৮১ নং বিধানসভা কেন্দ্র৷ এটি নাগরকর্নুল জেলায় অবস্থিত৷ এটি একটি অসংরক্ষিত আসন৷৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৮২ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি নাগরকর্নুল জেলায় অবস্থিত৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৮৩ নং বিধানসভা কেন্দ্র৷ এটি নাগরকর্নুল জেলায় অবস্থিত৷ এটি একটি অসংরক্ষিত আসন৷
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৮৫ নং বিধানসভা কেন্দ্র৷ এটি নাগরকর্নুল জেলায় অবস্থিত৷ এটি একটি অসংরক্ষিত আসন।
কিগ্যান মেথ

কিগ্যান অরি মেথ (; জন্ম: ৮ ফেব্রুয়ারি, ১৯৮৮) বুলাওয়াওএলাকায় জন্মগ্রহণকারী সাবেক জিম্বাবুয়ীয় আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০০০-এর দশকের মাঝামাঝি সময়কাল থেকে ২০১০-এর শুরুরদিক পর্যন্ত জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর জিম্বাবুয়ীয় ক্রিকেটে মাতাবেলেল্যান্ড তুস্কার্স ও ওয়েস্টার্নস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে মিডিয়াম-ফাস্ট বোলিংয়ের পাশাপাশি নিচেরদিকে মাঝারিসারিতে ব্যাটিং করতেন কিগ্যান মেথ।
হোয়াইটস্টোন স্কুলে অধ্যয়ন শেষে ফ্যালকন কলেজ, সেন্ট জর্জেস কলেজ হারারে ও ক্রিস্টিয়ান ব্রাদার্স কলেজে পড়াশুনো শেষ করেন। পড়াশুনোয় তিনি তেমন সুবিধের ছিলেন না; কিন্তু, ক্রীড়ায় বেশ দক্ষতার পরিচয় দিয়েছেন।
২০০৬ সাল থেকে ২০১৩ সাল পর্যন্ত কিগ্যান মেথের প্রথম-শ্রেণীর খেলোয়াড়ী জীবন চলমান ছিল। কিগ্যান মেথ অল-রাউন্ডার হিসেবে খেলায় অংশ নিতেন। মাতাবেলেল্যান্ড তুস্কার্সের পক্ষে নতুন বল নিয়ে আক্রমণ পরিচালনা করতেন ও নিচেরদিকে মাঝারিসারিতে ব্যাটিংয়ে নামতেন। দীর্ঘ দূরত্ব নিয়ে বোলিংয়ে অগ্রসর হলেও পেসের অভাব ছিল। তবে, বলকে শূন্যে ভাসিয়ে পিচে ঘোরানোয় সক্ষমতা দেখিয়েছেন।
১৮ বছর বয়সে আন্তর্জাতিক ক্রিকেটে অভিষেক ঘটে। তরুণ অবস্থায় প্রতিশ্রুতিশীলতার স্বাক্ষর রাখেন। অনূর্ধ্ব-১৯ দলে বেশ কিছু দূর্দান্ত ক্রীড়াশৈলী প্রদর্শন করেছেন। কিন্তু, আন্তর্জাতিক অঙ্গনে এ ধারা অব্যাহত রাখতে পারেননি। ২০০৬ সালে ক্যারিবীয় দ্বীপপুঞ্জে গমন করেন। সেখানে তিনি সুবিধে করতে পারেননি। এরপর থেকেই তাকে দলের বাইরে অবস্থান করতে হয়। আয়ারল্যান্ডে ফোনিক্স দলের পক্ষে ক্লাব ক্রিকেটে অংশ নিতে থাকেন।
বিশেষ প্রাধিকারপ্রাপ্ত দল মাতাবেলেল্যান্ড তুস্কার্সের পক্ষে বেশ ভালোমানের খেলা উপহার দেন। উত্তরোত্তর আক্রমণের ধারা বৃদ্ধি করতে থাকেন। ২০১০-১১ মৌসুমে লোগান কাপের শিরোপা বিজয়ী তুস্কার্স দলের প্রধান খেলোয়াড়ে পরিণত হন। ঐ মৌসুমে ১৩.৩১ গড়ে ৫৪ উইকেট পান। চূড়ান্ত খেলায় মাউন্টেইনিয়ার্সের বিপক্ষে প্রায় একাকীই দলকে জয়ের দিকে নিয়ে যান। খেলায় তিনি ১০৯ রান খরচায় ১৩ উইকেট পেয়েছিলেন।
সমগ্র খেলোয়াড়ী জীবনে দুইটিমাত্র টেস্ট ও এগারোটি একদিনের আন্তর্জাতিকে অংশগ্রহণ করেছেন কিগ্যান মেথ। সবগুলো টেস্টই বাংলাদেশের বিপক্ষে খেলেছিলেন তিনি। ১৭ এপ্রিল, ২০১৩ তারিখে হারারেতে সফরকারী বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এরপর, ২৫ এপ্রিল, ২০১৩ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।
২০০৬ সালে জিম্বাবুয়ের পক্ষে আন্তর্জাতিক ক্রিকেটে অভিষেক ঘটে তার। বুলাওয়েতে সফরকারী কেনিয়ার বিপক্ষে ওডিআইয়ে অংশগ্রহণকালীন তার বয়স ছিল ১৮ বছর।
ঘরোয়া ক্রিকেটে ধারাবাহিক ক্রীড়াশৈলী প্রদর্শনের স্বীকৃতিস্বরূপ ২০১১ সালের ক্রিকেট বিশ্বকাপকে ঘিরে বাংলাদেশ সফরের জন্যে তাকে মনোনীত করা হয়। কিন্তু, অপরিচিত পরিবেশে পুনরায় প্রতিকূলতার মুখোমুখি হন ও আবারও তাকে দলের বাইরে রাখা হয়। তাসত্ত্বেও, দেশের অন্যতম প্রধান দক্ষ সুইং বোলার হিসেবে রয়ে যান ও উপযুক্ত পরিবেশে জিম্বাবুয়ে বোলিং আক্রমণে অন্যতম অনুষঙ্গ হিসেবে ছিলেন। ২১ আগস্ট, ২০১১ তারিখে বাংলাদেশের বিপক্ষে ইউসিবি কাপের শেষ ওডিআইয়ে অংশগ্রহণকালীন গুরুতর আহত হন। নাসির হোসেনের বিপক্ষে বোলিংয়ে ফিরতি ক্যাচ নেয়াকালীন তিনটি দাঁত হারান, চোয়াল ভেঙ্গে যায় ও ঠোঁটে ক্ষতের সৃষ্টি হয়।
২০১৩ সালে বাংলাদেশের বিপক্ষে রিচমন্ড মুতুম্বামি ও টিমিসেন মারুমা’র সাথে একযোগে টেস্ট ক্রিকেটে অভিষেক পর্ব সম্পন্ন হয় তার। খেলায় তিনি ৩২ ওভার বোলিং করে ৫৭ রান খরচায় দুই উইকেট ও ৫২ রান সংগ্রহ করেছিলেন।
আনোয়ার খান

আনোয়ার খান (; জন্ম: ২৪ ডিসেম্বর, ১৯৫৫) সিন্ধু প্রদেশের করাচি এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার ও রেফারি। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিকে অত্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে বাহাওয়ালপুর, করাচি, ন্যাশনাল ব্যাংক অব পাকিস্তান ও সিন্ধু দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন তিনি।
১৯৭২-৭৩ মৌসুম থেকে ১৯৯৫-৯৬ মৌসুম পর্যন্ত আনোয়ার খানের প্রথম-শ্রেণীর খেলোয়াড়ী জীবন চলমান ছিল। দীর্ঘকায় গড়নের ডানহাতি ফাস্ট-মিডিয়াম বোলার ও নিচেরসারির মারমুখী ব্যাটসম্যানের ভূমিকায় অবতীর্ণ হতেন তিনি।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন আনোয়ার খান। ২ ফেব্রুয়ারি, ১৯৭৯ তারিখে ক্রাইস্টচার্চে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।
১৯৭৯-৮০ মৌসুমে পাকিস্তান দলের সদস্যরূপে অস্ট্রেলিয়া ও নিউজিল্যান্ড গমন করেছিলেন। ইমরান খানের আঘাতপ্রাপ্তির ফলে টেস্ট খেলায় অংশগ্রহণের সুযোগ পান। ১২ ও অপরাজিত ৩ রান সংগ্রহ করেছিলেন তিনি।
কাসেমি কবরস্থান

মাজারে কাসেমি বা কবরস্তানে কাসেমি হল দারুল উলুম দেওবন্দের প্রাঙ্গণে অবস্থিত একটি কবরস্থান যেখানে উল্লেখযোগ্য দেওবন্দি ব্যক্তিত্বদের সমাহিত করা হয়।
সুগা

মিন ইয়ুঙ্গি (, জন্ম - ০৯ মার্চ, ১৯৯৩), যিনি তার স্টেজ নাম সুগা () এবং আগস্ট ডি নামেও পরিচিত হচ্ছেন একজন দক্ষিণ কোরিয়ান র‍্যাপার, সংগীত-রচয়িতা এবং রেকর্ড প্রডিউসার। তিনি দক্ষিণ কোরিয়ার প্রখ্যাত বয়ব্যান্ড বিটিএস এর একজন সঙ্গীতশিল্পী। ২০১৩ সালে তিনি বিটিএস এ যোগদান করেন।
সুগা ৯ মার্চ, ১৯৯৩ সালে দেগু, দক্ষিণ কোরিয়াতে জন্মগ্রহণ করেন। পরিবারে তাঁর মা, বাবা এবং একজন বড়ভাই আছেন। তিনি তেজন প্রাথমিক বিদ্যালয়, গোয়ানিয়াম মিডল স্কুল এবং আপগুজং হাই স্কুলে পড়াশোনা করেছেন।
এহতেশামুদ্দিন

এহতেশামুদ্দিন (; জন্ম: ৪ সেপ্টেম্বর, ১৯৫০) পাঞ্জাবের লাহোর এলাকায় জন্মগ্রহণকারী সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৭০-এর দশকের শেষদিক থেকে শুরু করে ১৯৮০-এর দশকের সূচনালগ্ন পর্যন্ত সংক্ষিপ্ত সময়ের জন্যে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে লাহোর, ন্যাশনাল ব্যাংক অব পাকিস্তান, পাকিস্তান ইন্টারন্যাশনাল এয়ারলাইন্স, পাঞ্জাব, পাঞ্জাব বিশ্ববিদ্যালয়, ইউনাইটেড ব্যাংক লিমিটেড দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন তিনি।
১৯৬৯-৭০ মৌসুম থেকে ১৯৮৫-৮৬ মৌসুম পর্যন্ত এহতেশামুদ্দিনের প্রথম-শ্রেণীর খেলোয়াড়ী জীবন চলমান ছিল। তার ব্যাটিংয়ের মান সাধারণ পর্যায়ের ছিল। ডানহাতি মিডিয়াম পেস বোলার এহতেশামুদ্দিন পেসের তুলনায় বোলিংয়ে নিখুঁততার দিকেই অধিক মনোনিবেশ ঘটাতেন।
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন এহতেশামুদ্দিন। ২১ নভেম্বর, ১৯৭৯ তারিখে বেঙ্গালুরুতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২৬ আগস্ট, ১৯৮২ তারিখে লিডসে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
১৯৭৯-৮০ মৌসুমে দলের সাথে ভারত গমন করেন। ছয়-টেস্ট নিয়ে গড়া সিরিজের তিনটিতে অংশগ্রহণের সুযোগ পান। প্রথম, চতুর্থ ও ষষ্ঠ টেস্ট খেলেন তিনি। ঐ সিরিজে তার দল ২-০ ব্যবধানে জয়লাভ করে। তবে, এহতেশামুদ্দিন ব্যক্তিগতভাবে ভালো খেলা উপহার দেন। উইকেটপ্রতি ২০-এর কম খরচে ১৪ উইকেট পান।
কানপুরে সিরিজের চতুর্থ টেস্টের প্রথম ইনিংসে ৫/৪৭ বোলিং পরিসংখ্যান দাঁড় করান। পরবর্তীতে এটিই তার ব্যক্তিগত সেরা বোলিং হিসেবে চিত্রিত হয়ে যায়। সিকান্দার বখ্তের সাথে ১০ উইকেট ভাগাভাগি করে নেন। এরপর, একই মৌসুমে নিজ দেশে সফরকারী অস্ট্রেলিয়া দলের বিপক্ষে একটি টেস্টে অংশ নেন।
১৯৮২ সালের ইংল্যান্ড সফরে শেষ মুহুর্তে তাকে দলে নেয়া হয়। হেডিংলিতে সর্বশেষ টেস্টে অংশ নেন। ঐ সময়ে তিনি বোল্টন অ্যাসোসিয়েশন লীগে ডেইজি হিলের পক্ষে ক্লাব ক্রিকেটে অংশ নিচ্ছিলেন। পাকিস্তান দল আঘাতে জর্জড়িত ছিল। এহতেশামুদ্দিনকে শারীরিকভাবে অনুপযুক্ত দেখাচ্ছিল। তাসত্ত্বেও, গ্রেইম ফাওলারের উইকেট নিয়ে ইংল্যান্ডের প্রথম উইকেটের পতন ঘটান। পেশীতে টান পড়ায় মাত্র ১৪ ওভার বোলিং করতে সক্ষম হন ও ঐ খেলায় তিনি আর বোলিং করতে পারেননি। পাকিস্তান দল খেলাটিসহ সিরিজে পরাজয়বরণ করে।
ক্রিকেট খেলা থেকে অবসর গ্রহণের পর প্রশাসনের দিকে ঝুঁকে পড়েন। পরবর্তীতে তিনি দল নির্বাচকমণ্ডলীর সদস্য ছিলেন।
পাম্পেরু (বায়ুপ্রবাহ)

পাম্পেরু বা পম্পেরু হলো পম্পাস অঞ্চলের পশ্চিম, দক্ষিণ-পশ্চিম বা দক্ষিণে, ব্রাজিল, আর্জেন্টিনা, উরুগুয়ে, প্যারাগুয়ে ও বলিভিয়ার দক্ষিণ থেকে আগত শীতল মেরু বায়ুপ্রবাহ। এই বায়ুপ্রবাহ (প্রায়শই তীব্রভাবে) শীতল বায়ুপ্রবাহের সক্রিয় নিম্ন প্রবাহপথ পরিগ্রহ করে৷ এটি স্কুয়াল রেখার আকৃতি গ্রহণ করে এবং বায়ুপ্রবাহ অতিক্রান্ত হওয়ার পর তাপমাত্রা উল্লেখযোগ্যভাবে কমে যায়। দক্ষিণ গোলার্ধের শীতকালে (প্রধানত মে থেকে আগস্ট মাসে) পাম্পেরু অতিসাধারণ ঘটনা। গ্রীষ্মকালে বুয়েনোস আইরেসের আশেপাশের অঞ্চলে "পাম্পেরু" বায়ুপ্রবাহ দীর্ঘ সময়ের উচ্চ আর্দ্রতা এবং অতি উত্তপ্ত আবহাওয়া পরিবর্তনের ইঙ্গিত দেয়।
আব্দুল্লাহ আল-দোসারি

আব্দুল্লাহ সালিহ আল-দোসারি (, ; জন্ম: ১ নভেম্বর ১৯৬৯; আব্দুল্লাহ আল-দোসারি নামে সুপরিচিত) হলেন একজন সৌদি পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় ইত্তিফাক এবং সৌদি আরব জাতীয় দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন ডান-পার্শ্বীয় রক্ষণভাগের খেলোয়াড় হিসেবে খেলেছেন।
২০০৩ সালে, সৌদি আরবের হয়ে আন্তর্জাতিক পর্যায়ে অভিষেক করেছেন, যেখানে তিনি ৮ ম্যাচে ১টি গোল করেছেন। তিনি সৌদি আরবের হয়ে ১৯৯৪ ফিফা বিশ্বকাপে অংশগ্রহণ করেছেন।
পিকো-

পিকো (সংকেত p) হলো মেট্রিক ব্যবস্থায় এককের একটি উপসর্গ। এটি ১০ বা ০.০০০০০০০০০০০১ বা ক্ষুদ্র স্কেলে ১-এর ট্রিলিয়ন ভাগের এক ভাগের মানকে প্রকাশ করে।
শব্দটি স্প্যানীয় ভাষার "পিকো" (pico) শব্দ থেকে আগত, যার অর্থ "চূড়া", "পাখির ঠোঁট", "বিট" ইত্যাদি। ১৯৬০ সালে আন্তর্জাতিক একক পদ্ধতি স্থাপিত হওয়ার সময় থেকে প্রতিষ্ঠিত ১২টি উপসর্গের মধ্যে এই উপসর্গটি অন্যতম।
পরমাণুর ব্যাসার্ধের সীমা ২৫ পিকোমিটার (হাইড্রোজেন) থেকে ২৬০ পিকোমিটার (সিজিয়াম) এর মধ্যে হয়ে থাকে। এক পিকো-আলোকবর্ষ প্রায় ৯ কিলোমিটার (৬ মাইল) এর সমান।
মহিউদ্দিন আহমদ

মহিউদ্দিন আহমদ (জন্ম ১৯৫২) একজন বাংলাদেশী লেখক ও রাজনৈতিক ইতিহাসবেত্তা।"জাসদের উত্থান পতন: অস্থির সময়ের রাজনীতি", "আওয়ামী লীগঃ উত্থানপর্ব ১৯৪৮-১৯৭০", "আওয়ামী লীগ : যুদ্ধদিনের কথা ১৯৭১", এবং "বিএনপি : সময়-অসময়" তার উল্লেখযোগ্য কর্ম।
মহিউদ্দিন আহমদ ১৯৫২ সালের জানুয়ারি মাসে ঢাকায় জন্মগ্রহণ করেন।তার বাবা ছিলেন সরকারি কর্মকর্তা ও মা ছিলেন একজন স্কুল শিক্ষকা। তিনি ঢাকা বিশ্ববিদ্যালয়ে অর্থনীতি অধ্যয়ন করেছেন। ছাত্রাবস্থায় ১৯৭০ সালের ডাকসু নির্বাচনে মুহসীন হল ছাত্র সংসদের সহ-সাধারণ সম্পাদক নির্বাচিত হয়েছিলেন। বিএলএফের সদস্য হিসেবে মুক্তিযুদ্ধে অংশ নিয়েছিলেন। "দৈনিক গণকণ্ঠ"-এ কাজ করেছেন প্রতিবেদক ও সহকারী সম্পাদক হিসেবে। দক্ষিণ কোরিয়ার সুংকোংহে বিশ্ববিদ্যালয়ে ‘মাস্টার্স ইন এনজিও স্টাডিজ’ কোর্সের প্রতিষ্ঠাতা পরিচালক ও অধ্যাপক।
পেটা-

পেটা (, সংকেত P) হলো মেট্রিক ব্যবস্থায় এককের একটি দশভিত্তিক উপসর্গ। পেটা দ্বারা এক কোয়াড্রিলিয়ন বা ১০ বা ১,০০,০০,০০,০০,০০,০০,০০০ সংখ্যক মানকে প্রকাশ করা হয়। সর্বপ্রথম ১৯৭৫ সালে উপসর্গটি আন্তর্জাতিক একক পদ্ধতি কর্তৃক স্বীকৃত হয়।
"পেটা" শব্দটি প্রাচীন গ্রিক শব্দ থেকে আগত, যার অর্থ "পাঁচ", কেননা উপসর্গটি দ্বারা ১০০০ এর পঞ্চম ঘাত ১০০০ নির্দেশিত হয়। এটি উপসর্গের সাথে মিলসম্পন্ন, শুধুমাত্র মাঝখানের "ন" ধ্বনি অপসারিত হয়েছে ["টেরা" (গ্রিক শব্দের অর্থ "দৈত্য") উপসর্গের মতো, যা দ্বারা ১০০০ বোঝানো হয় এবং ("চার") এর সাথে শুধু মাঝের "ট" ধ্বনি বর্জিত]।
পিথোফোরা

পিথোফোরা হলো পিথোফোরাসিয়া গোত্রের সবুজ শৈবালের একটি গণ।
এই ধরনের সূত্রাকার শৈবালের মোটা গঠনবিন্যাসের জন্য কখনো কখনো এদের "অশ্বপুচ্ছ" (ঘোড়ার লেজ) নামেও অভিহিত করা হয়।
প্রোটিনোপ্লাস্ট

প্রোটিনোপ্লাস্ট (কখনো কখনো প্রোটিওপ্লাস্ট, অ্যালিউরোপ্লাস্ট বা অ্যালিউরোনাপ্লাস্ট হিসেবেও উল্লিখিত) হলো উদ্ভিদকোষে প্রাপ্ত এক ধরনের কোষ অঙ্গাণু। প্রোটিনোপ্লাস্ট কোষ অঙ্গাণুর একটি বৃহৎ দল প্লাস্টিডের অন্তর্ভুক্ত। রঞ্জক বা পিগমেন্ট না থাকায় প্রোটিনোপ্লাস্ট এক ধরনের লিউকোপ্লাস্ট। এতে ক্রিস্টালাইন আমিষ কণিকা থাকে, এবং এই আমিষসম্পৃক্ত এনজাইমের ক্রিয়াস্থলে এদের পাওয়া যায়। ব্রাজিল বাদাম, চীনাবাদাম ও ডালে প্রোটিনোপ্লাস্টের উপস্থিতি লক্ষ্য করা যায়। যদিও সকল প্লাস্টিডেই উচ্চঘনত্বের প্রোটিন থাকে, তবুও ১৯৬০-৭০ এর দশকে আলোক অণুবীক্ষণ এবং ইলেকট্রন অণুবীক্ষণ উভয় যন্ত্রে উচ্চমাত্রার প্রোটিনের জন্য প্রোটিনোপ্লাস্ট প্রথম শনাক্ত করা হয়।
২০০৭ সালে প্রকাশিত একটি নোট অনুযায়ী, বিগত ২৫ বছরে প্রোটিনোপ্লাস্টের ওপর কোনো বৈজ্ঞানিক গবেষণা করা হয় নি।
কোডি উইলসন

কোডি রুটলেজ উইলসন (জন্ম: ৩১ জানুয়ারী, ১৯৮৮) আমেরিকান ক্রিপ্টো-নৈরাজ্যবাদী, মুক্ত-বাজার নৈরাজ্যবাদী, এবং বন্দুক-অধিকার কর্মী। তিনি ডিফেন্স ডিস্ট্রিবিউটেডের প্রতিষ্ঠাতা ও পরিচালক হিসাবে সর্বাধিক পরিচিত, একটি অলাভজনক সংস্থা যা থ্রিডি প্রিন্টিং এবং ডিজিটাল উৎপাদনের জন্য উপযুক্ত উন্মুক্ত প্রবেশাধিকার বন্দুক নকশা, তথাকথিত "উইকি অস্ত্র" বিকশিত করে এবং প্রকাশ করে। তিনি ডার্ক ওয়ালেট বিটকয়েন স্টোরেজ প্রযুক্তির সহ-প্রতিষ্ঠাতা ।
"ওয়্যার্ড" ম্যাগাজিনের "ডেঞ্জার রুম" অনুযায়ী ২০১২ সালের বিশ্বের সবচেয়ে ১৫ বিপজ্জনক ব্যক্তির মধ্যে উইলসন এক জন। ২০১৫ এবং ২০১৭ সালে "ওয়াইয়ার্ড" ইন্টারনেটের পাঁচজন বিপজ্জনক ব্যক্তির মধ্যে অন্যতম একজন হিসাবে উইলসনের নাম ঘোষণা করা ছিল, এবং ২০১৯ সালে তাকে দশকের অন্যতম সেরা বিপজ্জনক ইন্টারনেট ব্যক্তি হিসাবে তাঁর ঘোষণা করা হয়েছিল। 
কোডির জন্ম লিটল রক, আরকানসাসে। তিনি আরাকানসের ক্যাবট হাই স্কুলের <nowiki>"ছাত্র সভাপতি"</nowiki> ছিলেন। তিনি ২০০৬ সালে স্নাতক পাশ করেন।
কাঙ্কের রাজ্য

কাঙ্কের রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ রাজ্যটির শেষ রাজা একীভূতকরণের দলিল স্বাক্ষরের দ্বারা রাজ্যটিকে ভারতীয় অধিরাজ্যে অন্তর্ভুক্তির ক্ষেত্রে সম্মতি দেন৷
কাঙ্কের রাজ্য বস্তার রাজ্যের উত্তর দিকে অবস্থিত ছিল, যদিও বস্তার রাজ্যের উত্তর-পূর্ব দিক থেকে প্রবাহিত হতো মহানদী নদী। এটি মূলত পর্বতসঙ্কুল ঘন অরণ্যে আবৃত অঞ্চল। জঙ্গলে পাওয়া যেত শাল, সেগুন, সতীশাল, বিজয়সারের মত বৃক্ষ। ১৮৮১ জনগণনা অনুসারে এই রাজ্যের জনসংখ্যা ছিল ৬৩,৬১০, ১৯০১ খ্রিস্টাব্দের মধ্যে তা বেড়ে ১,০৩,৫৩৬ জন হয়, যার মধ্যে অধিকাংশই ছিলেন গোণ্ড। বর্তমান ছত্তিশগড় রাজ্যের অন্তর্গত কাঙ্কের জেলার কাঙ্কের শহরটি ছিল এই রাজ্যের রাজধানী, রাজনিবাস এবং প্রশাসনিক সদর দপ্তর। রাজ্যটির প্রচলিত ভাষা গুলি ছিল ছত্তিশগড়ী এবং গোণ্ডি ভাষা। 
রাজ্যটির প্রাচীন ইতিহাস অস্পষ্ট। জনশ্রুতি অনুসারে খ্রিস্টীয় দ্বিতীয় শতাব্দীতে সাতবাহন সাম্রাজ্য সাতবাহন সাম্রাজ্যের রাজা রাজা সাতকর্ণী এই রাজ্যটির পত্তন ঘটান। ১৮০৯ খ্রিস্টাব্দে রাজ্যটির নাগপুরের মারাঠাদের দ্বারা অধিকৃত হলে‌ কাঙ্কেরের রাজাকে গদিচ্যুত এবং ক্ষমতাচ্যুত করা হয়। ১৮১৮ খ্রিস্টাব্দে ব্রিটিশদের নিকট মারাঠা সাম্রাজ্যের পরাজয় হলে নাগপুর রাজ্য একটি ব্রিটিশ করদ রাজ্যে পরিণত হয় এবং তারা ৫০০ ভারতীয় মুদ্রার বিনিময়ে স্থানীয় রাজাকে আবার সিংহাসনে বসান। ১৮২৩ খ্রিস্টাব্দ থেকে কাঙ্কেরের রাজা সরাসরি ব্রিটিশদের করদে পরিণত হয়। 
ব্রিটিশ শাসনকালে ছত্রিশগড় রাজ্য এজেন্সির অন্তর্গত ২৬ টি দেশীয় রাজ্যের মধ্যে এটি ছিল একটি। ১৯৪৭ খ্রিস্টাব্দে ১৫ই আগস্ট ভারতের স্বাধীনতার দিন রাজ্যটির শেষ শাসক ভানুপ্রতাপ দেও এটির ভারতের সংযুক্তিকরণের পক্ষে স্বাক্ষর করেন।
কাঙ্কের রাজ্যে শাসকরা মহারাজাধিরাজ উপাধিতে ভূষিত হতেন।
ফুট-পাউন্ডাল

ফুট-পাউন্ডাল (সংকেত: ft-pdl) হলো ফুট–পাউন্ড–সেকেন্ড ব্যবস্থায় শক্তির একটি একক। এটি ১৮৭৯ সালে নির্মিত ইম্পেরিয়াল একক ব্যবস্থার অন্তর্গত, খাঁটি ইংরেজ একক থেকে বিশেষায়িত একটি উপব্যবস্থা।
ফুট-পাউন্ডাল ১/৩২.১৭০৪৮ ফুট-পাউন্ডের সমান, যা পূর্বোক্ত একক থেকে অধিক প্রচলিত।
১ ফুটা-পাউন্ডাল সমান,
নিস্তারপর্বের ভোজ

নিস্তারপর্বের ভোজ বলতে নূতন নিয়মের সুসমাচারগুলোতে বর্ণিত যীশুর ক্রুশারোপণের পূর্বে যিরূশালেমে প্রেরিতগণের সাথে তাঁর শেষ ভোজকে বোঝানো হয়। খ্রিস্টানরা নিস্তারপর্বের ভোজ বিশেষ দিনে স্মরণ করে থাকেন।
খ্রিস্টতত্ত্ব

খ্রিস্টতত্ত্ব () হল খ্রিস্টীয় ধর্মতত্ত্বের একটি শাখা যেখানে যীশুকে নিয়ে অধ্যয়ন করা হয়। বিভিন্ন খ্রিস্টান উপদলের মধ্যে যীশু কি মানুষ ছিলেন, ঈশ্বর ছিলেন নাকি উভয়ই ছিলেন, একজন মশীহ হিসেবে পরজাতীয় শাসকদের হাত থেকে ইহুদি জাতির মুক্তির ক্ষেত্রে কিংবা প্রতিশ্রুতি স্বর্গরাজ্যে বা মানবজাতির পরিত্রাণে তার ভূমিকা কী হবে প্রভৃতি প্রশ্নে মতবিরোধ রয়েছে।
প্রাথমিক খ্রিস্টীয় রচনাসমূহে যীশুকে বিভিন্ন উপাধিতে ভূষিত করা হয়েছে, যেমন: মরিয়মের পুত্র, ঈশ্বরের পুত্র, মশীহ ও কিরিয়োস, যেগুলোর প্রায় সবই হিব্রু ধর্মগ্রন্থ থেকে গৃহীত হয়েছে।
পিতা ঈশ্বর

পিতা ঈশ্বর হলো বিভিন্ন ধর্মে, বিশেষত খ্রিস্টধর্মে, ঈশ্বরকে সম্বোধনসূচক একটি উপাধি। মূলধারার ত্রিত্ববাদী খ্রিস্টধর্মে, পিতা ঈশ্বরকে ত্রিত্বের প্রথম ব্যক্তি গণ্য করা হয়, এরপর রয়েছেন দ্বিতীয় ব্যক্তি পুত্র ঈশ্বর ও তৃতীয় ব্যক্তি পবিত্র আত্মা ঈশ্বর। দ্বিতীয় শতাব্দী থেকে খ্রীষ্টীয় ধর্মবিশ্বাসে "পিতা ঈশ্বরে বিশ্বাস" অন্তর্ভুক্ত হয়, প্রধানত "পিতা ও মহাবিশ্বের স্রষ্টা" হিসেবে তাঁর ক্ষমতার জন্য।
পবিত্র আত্মা ঈশ্বর

পবিত্র আত্মা ঈশ্বর হল খ্রিস্টধর্মের অধিকাংশ উপদলের মতে ত্রিত্বের তৃতীয় ব্যক্তি। ত্রয়াত্মক ঈশ্বর পিতা, পুত্র ও পবিত্র আত্মায় মূর্তমান হন এবং প্রতিটি অস্তিত্বই এক ঈশ্বর। অত্রিত্ববাদী খ্রিস্টানরা, যারা ত্রিত্বের ধারণাকে অস্বীকার করে, পবিত্র আত্মা বিষয়ে মূলধারার খ্রিস্টানদের সাথে ব্যাপক দ্বিমত পোষণ করে। নূতন নিয়মে একে খ্রীষ্টের আত্মা, সত্যের আত্মা ও পবিত্র আত্মা নামে অবিহিত করা হয়।
গুগল পিক্সেল স্মার্টফোনসমুহের তুলনা

নিম্নে অ্যান্ড্রয়েড অপারেটিং সিস্টেমে পরিচালিত, গুগল পিক্সেল সারির ডিভাইসসমূহের একটি তুলনামূলক তালিকা
কাওয়ার্ধা রাজ্য

কাওয়ার্ধা রাজ্য ছিলো ব্রিটিশ শাসিত ভারতের মধ্য প্রদেশ ও বেরার প্রদেশে অবস্থিত একটি দেশীয় রাজ্য, যা বর্তমানে ভারতের অন্তর্গত৷ বর্তমান ছত্তিশগড় রাজ্যের কবীরধাম জেলায় অবস্থিত কাওয়ার্ধা শহরটি ছিল এই রাজ্যের রাজধানী ও প্রশাসনিক সদর। মূল শহর থেকে পশ্চিম দিকে কুড়ি কিলোমিটার দূরত্বের মধ্যে রয়েছে ছত্তিশগড়ের খাজুরাহো নামে পরিচিত ভোরামদেও মন্দির।
১৭৫১ খ্রিস্টাব্দে কাওয়ার্ধা রাজ্য প্রতিষ্ঠালাভ করে৷ জনশ্রুতি অনুযায়ী রাজ্যটির নাম এসেছে কবীরধাম থেকে, কবীর ছিলেন একজন বিখ্যাত লেখক। বর্তমান কাওয়ার্ধা জেলার সদরের নাম কবীরধাম। পুরাকালে বহু কবীরপন্থী এই অঞ্চলে বসবাস করতেন। রাজ্যের শাসক ছিলেন গোণ্ড জাতির রাজগোণ্ড রাজবংশের বংশধর। 
কাওয়ার্ধা রাজ্যের শেষ শাসক ঠাকুরলাল ধর্মরাজ সিংহ ১৯৪৮ খ্রিস্টাব্দের পয়লা জানুয়ারি তারিখে ভারতীয় অধিরাজ্যে যোগদানের সম্মতিপত্র স্বাক্ষর করলে প্রাথমিকভাবে এই দেশীয় রাজ্যটিকে ভারতের বোম্বে রাজ্যের অন্তর্ভুক্ত করা হয়। পরে ভাষাভিত্তিক রাজ্য পুনর্গঠন আইন অনুসারে এটি মধ্যপ্রদেশ রাজ্যে আসে, মধ্যপ্রদেশ রাজ্য দ্বিখণ্ডিত হলে এটি নবগঠিত ছত্তিশগড় রাজ্যের অন্তর্ভুক্ত হয়৷
কাওয়ার্ধা দেশীয় রাজ্যের শাসকগণ ঠাকুর উপাধিতে ভূষিত হতেন। 
বর্তমানে কাওয়ার্ধা রাজ্যের নামমাত্র রাজা হলেন যোগেশ্বররাজ সিংহ।
রমেশ চন্দ্র পরীদা

রমেশ চন্দ্র পরীদা ভুবনেশ্বরের ওড়িশা কৃষি ও প্রযুক্তি বিশ্ববিদ্যালয়ের বেসিক সায়েন্স অ্যান্ড হিউম্যানিটিজ কলেজের রসায়ন বিভাগের একজন অবসরপ্রাপ্ত অধ্যাপক। তিনি ওড়িয়া সাহিত্যের একজন প্রসিদ্ধ ও জনপ্রিয় বিজ্ঞান লেখক।
রমেশ চন্দ্র পরীদা ১৯৪৭ সালের ৪ জানুয়ারি ভারতের ওড়িশা রাজ্যের কেন্দ্রপাড়া জেলার পাতাকুরা পুলিশ স্টেশনর (থানার সমতুল্য) জামাপাড়া নামে একটি প্রত্যন্ত গ্রামে জন্মগ্রহণ করেছিলেন। তার বাবা ভ্রমরবর পরীদা ছিলেন প্রাথমিক বিদ্যালয় একজন শিক্ষক এবং তার মা সত্যভামা পরীদা ছিলেন গৃহকর্মী। তার তিন ভাই এবং দুই বোনের মধ্যে তিনি সবার বড় ছিলেন। পরীদা শৈশব থেকেই তার পিতার গান্ধীবাদী মতাদর্শ দ্বারা প্রবলভাবে প্রভাবিত হয়েছিলেন, যা তার মধ্যে লেখালেখিতে কর্মজীবন শুরু করার স্পৃহা এবং আত্মবিশ্বাস তৈরি করেছিল। ফলস্বরূপ বিদ্যালয়ের ছাত্র থাকাকালেই অর্থাৎ ছাত্রজীবনেই তিনি বিভিন্ন শিশু সাময়িকীতে এবং শিশু পত্রিকার শিশুতোষ পাতায় ছোট গল্প এবং কবিতা লিখেছিলেন ও প্রকাশ করেছিলেন। প্রতিবেশী কারিলোপাটনা গ্রামের একটি উচ্চ বিদ্যালয় থেকে ১৯৬২ সালে তিনি মাধ্যমিক শিক্ষা সম্পন্ন করেছিলেন। মাধ্যমিক শিক্ষা শেষ করার পরে ১৯৬৬ সালে তিনি বিজ্ঞানে সম্মানসহ স্নাতক (বি.এসসি. অনার্স) ডিগ্রি অর্জন করেন। এর দুবছর পর ১৯৬৮ সালে কটকের তৎকালীন রাবেনশ্বা কলেজ (বর্তমানে এটি একটি একক বিশ্ববিদ্যালয়) থেকে রসায়ন বিষয়ে বিজ্ঞানে স্নাতকোত্তর (এম.এসসি) ডিগ্রি অর্জন করেছিলেন তিনি।
পরীদা ১৯৬৮ থেকে ১৯৭০ সাল পর্যন্ত বনপুরের গোদাবরীশ কলেজে এবং ১৯৭০ থেকে ১৯৭৬ সাল পর্যন্ত দামান কেন্দ্রশাসিত অঞ্চলের সরকারি কলা ও বিজ্ঞান কলেজে রসায়ন বিভাগের প্রভাষক হিসেবে কাজ করেছিলেন। ১৯৭৬ থেকে ১৯৯৬ সাল পর্যন্ত ভুবনেশ্বরের ওড়িশা কৃষি ও প্রযুক্তি বিশ্ববিদ্যালয়ের বেসিক সায়েন্স অ্যান্ড হিউম্যানিটিস কলেজের রসায়ন বিভাগের অধ্যাপক হিসাবে যুক্ত ছিলেন। এর মধ্যে ১৯৯৬-১৯৯৯ সালে সহযোগী অধ্যাপক এবং ১৯৯৯-২০০৭ সালে অধ্যাপক ও বিভাগীয় প্রধান হিসেবে কাজ করেছিলেন। সবশেষে ২০০৭ সালে তিনি সেখান থেকে অবসর গ্রহণ করেছিলেন।
এতসবের পাশাপাশি তিনি জোড়াহাটের আঞ্চলিক পরীক্ষণ গবেষণাগারের একজন বিজ্ঞানী (১৯৮৩) এবং ওড়িশার সুনাবেদা এরোনটিক্স কলেজের অধ্যক্ষ (১৯৮৮-১৯৯৯) হিসাবেও দায়িত্ব পালন করেছিলেন।
পরীদার গবেষণার মূল ক্ষেত্রটি ছিল চালের প্রোটিন সংক্রান্ত অধ্যয়ন, যার জন্য ১৯৯০ সালে তিনি উৎকল বিশ্ববিদ্যালয় থেকে পিএইচডি ডিগ্রি অর্জন করেন। তিনি এই বিষয়ে প্রায় ২০ টি গবেষণা পত্র প্রকাশ করেছেন।
পরীদা ওড়িয়া ভাষার পাশাপাশি ইংরেজিতেও একজন প্রসিদ্ধ জনপ্রিয় বিজ্ঞান লেখক। তিনি উভয় ভাষায় বিজ্ঞানকে জনপ্রিয় করার জন্য প্রচুর নিবন্ধ এবং বই লিখেছেন। এর মধ্যে উড়িয়াতে প্রায় ৮০টি বই ও ৩০০টি নিবন্ধ এবং ইংরেজিতে প্রায় ৩০০ টি নিবন্ধ ও ১১টি বই রয়েছে।
পরীদা ওড়িয়া সাহিত্যে ৮০টির বেশি জনপ্রিয় বিজ্ঞানবই লিখেছেন এবং বেশ কয়েকটি বিজ্ঞান সাময়িকী এবং সংবাদ বুলেটিন সম্পাদনা করেছেন। পরীদার উল্লেখযোগ্য কয়েকটি বই হলো-
তিনি একাধিক বিজ্ঞান সাময়িকী সম্পাদনা করেছেন যার মধ্যে রয়েছে "বিজ্ঞান ও পরিবেশ বার্তা", "বিজ্ঞান ও পরিবেশ বুলেটিন", "বিজ্ঞান প্রভা এবং বিজ্ঞান দিগন্ত" (ওড়িশা বিজ্ঞান একাডেমি থেকে প্রকাশিত)। বেশ কয়েকটি ওড়িয়া এবং ইংরেজি পত্রিকা ও খবরের কাগজে তিনি শিশু এবং সাধারণ পাঠকদের জন্য নিয়মিত বিজ্ঞান নিবন্ধ লিখেছেন। তিনি ওড়িশা সাহিত্য একাডেমিরও সদস্য ছিলেন।
কি করে বলব তোমায়

কি করে বলব তোমায় একটি ভারতীয় বাংলা টেলিভিশন ধারাবাহিক, যার প্রিমিয়ার হয়েছিল ১৬ ডিসেম্বর ২০১৯ সালে, এবং এটি বাংলা সাধারণ বিনোদন চ্যানেল জি বাংলাতে প্রচারিত হয় এবং জী৫ ডিজিটাল প্ল্যাটফর্মে উপলব্ধ। ধারাবাহিকটিতে অভিনয় করছেন স্বস্তিকা দত্ত, অয়ন নায়ক এবং ক্রুশাল আহুজা। ধারাবাহিকটি প্রযোজনা করেছেন শশী সুমিত প্রোডাকশনস। এটি ২০২০ সালের ৬ আগস্ট হিসাবে, ১০০তম পর্ব সম্পন্ন করেছে।
কি করে বলব তোমায় সুমিত প্রোডাকশন প্রযোজিত এবং আয়ান সেনগুপ্ত পরিচালিত একটি বাংলা নাটক । স্বস্তিকা দত্ত,অয়ন নায়ক, ক্রুশাল আহুজা এবং রাহুল দেব বোস অভিনীত এই নাটটি মূল চরিত্রে অভিনয় করা গল্পটি রাধিকাকে ঘিরে আবর্তিত হয়, যিনি একজন সফল ফ্যাশন ডিজাইনার হওয়ার আকাঙ্ক্ষী। কৌশিক তার জীবনে সতেজ বাতাসের নিঃশ্বাসের মতো প্রবেশ করে, কিন্তু পরে রাধিকা তাকে হারিয়ে ফেলে। তারপরে কর্ণ নামে এক ব্যবসায়ী রাধিকার প্রেমে পড়ে যান।
রুডি ফন ভুরেন

রুডল্ফ জ্যানসে ফন ভুরেন (; জন্ম: ২০ সেপ্টেম্বর, ১৯৭২) উইন্ডহুক এলাকায় জন্মগ্রহণকারী চিকিৎসক ও পরিবেশবাদী এবং প্রাক্তন নামিবীয় আন্তর্জাতিক ক্রিকেটার। নামিবিয়া ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে ২০০০-এর দশকের সূচনালগ্ন পর্যন্ত নামিবিয়ার পক্ষে আন্তর্জাতিক ক্রিকেটে অংশগ্রহণ করেছেন।
সমগ্র খেলোয়াড়ী জীবনে পাঁচটিমাত্র ওডিআইয়ে অংশগ্রহণ করেছেন রুডি ফন ভুরেন। ১৬ ফেব্রুয়ারি, ২০০৩ তারিখে কিম্বার্লিতে পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ৩ মার্চ, ২০০৩ তারিখে ব্লুমফন্তেইনে নেদারল্যান্ডস দলের বিপক্ষে সর্বশেষ ওডিআইয়ে অংশ নেন তিনি।
ক্রিকেট বিশ্বকাপের পাঁচ খেলায় তিনি মিশ্র সফলতা পান। তন্মধ্যে, ড্যারেন লেহম্যানের এক ওভার থেকে তৎকালীন ২৮ রান সংগ্রহের রেকর্ড গড়েন। প্রথম নামিবীয় বোলার হিসেবে একদিনের আন্তর্জাতিকে পাঁচ-উইকেট লাভের কৃতিত্ব প্রদর্শন করেন। ইংল্যান্ডের বিপক্ষে এ সাফল্য পেয়েছিলেন তিনি।
২০০৩ সালের ক্রিকেট বিশ্বকাপ ও রাগবি ইউনিয়ন বিশ্বকাপে নিজ দেশের প্রতিনিধিত্ব করে বেশ পরিচিতি লাভ করেন। এরফলে, ক্রিকেট ও রাগবি ইউনিয়নের বিশ্বকাপে একই বছরে অংশ নিয়ে প্রথম ও একমাত্র ব্যক্তি হিসেবে অংশ নেন।
রাগবি খেলায় ফ্লাই-হাফ অবস্থানে খেলতেন। নামিবিয়ার রাগবি বিশ্বকাপ দলের অংশ নেন। তবে, অধিকাংশ সময়ই তিনি আঘাতগ্রস্ত ছিলেন। পূর্বতন চ্যাম্পিয়ন অস্ট্রেলিয়ার বিপক্ষে তার দল ১৪২-০ ব্যবধানে পরাভূত হয়। কিন্তু, রোমানিয়ার বিপক্ষে পরিবর্তিত খেলোয়াড় হিসেবে ইতিহাস গড়েন তিনি।
ব্যক্তিগত জীবনে বিবাহিত তিনি। ডিসেম্বর, ২০০০ সালে নামিবীয় পরিবেশবাদী মারলিস ফন বুরেনের সাথে পরিণয়সূত্রে আবদ্ধ হন। তারা উভয়ে এন/আন কু সি ওয়াইল্ডলাইফ স্যাঙ্কচুয়ারি পরিচালনা করছেন। এছাড়াও, নামিবীয় রাষ্ট্রপতি ড. হেগ গেইনগবের ব্যক্তিগত চিকিৎসকের দায়িত্বে রয়েছেন।
২০০৫ সালে মারলিসকে সাথে নিয়ে তাদের দীর্ঘদিনের বন্ধু ক্রিস হিউনিসের সহযোগিতায় উইন্ডহোকের ৪২ কিলোমিটার দূরবর্তী এলাকা ওভুয়ুতে খামার ক্রয় করেন। সেখানে তারা এন/আন কু সি (নানকুসে) নামীয় সংরক্ষিত পর্যটন সংস্থা গঠন করেন। অ্যাঞ্জেলিনা জোলি ও নামিবিয়ায় জন্মগ্রহণকারী কন্যা শিলো’র সাথে এ সংস্থার বেশ জোড়ালো সম্পর্ক রয়েছে। এন/আন কু সি ওয়াইল্ডলাইফ স্যাঙ্কচুয়ারি ২০০৭ সালে সর্বসাধারণের জন্যে উন্মুক্ত করে দেয়া হয়।
গাণিতিক রসায়ন

গাণিতিক রসায়ন () রসায়নশাস্ত্রের একটি শাখা যেখানে গণিতের প্রয়োগ করে রাসায়নিক ঘটনাসমূহের গাণিতিক প্রতিমান নির্মাণ করাই মূল উদ্দেশ্য। গাণিতিক রসায়নের সাথে গণনামূলক রসায়নশাস্ত্রের পার্থক্য রয়েছে। 
গাণিতিক রসায়নশাস্ত্রে গবেষণার প্রধান প্রধান কিছু ক্ষেত্র হল রাসায়নিক গ্রাফ তত্ত্ব, যেখানে রাসায়নিক টপোগণিত যেমন আইসোমারদের গাণিতিক গবেষণা নিয়ে অধ্যয়ন করা হয়। এছাড়া দল তত্ত্ব (গ্রুপ থিওরি)-এর রাসায়নিক দিকগুলিও এখানে আলোচিত হয়, যা স্টিরিও-রসায়ন ও কোয়ান্টাম রসায়নে প্রয়োগ করা সম্ভব। আণবিক লেখচিত্র ও টপোগাণিতিক সূচক হলো গাণিতিক রসায়নের দুইটি প্রাথমিক প্রতিমান বা মডেল। 
১৯শ শতকে গেয়র্গ হেল্ম গাণিতিক রসায়নের উপরে একটি সন্দর্ভ রচনা করেন, যাকে এই ক্ষেত্রটির প্রারম্ভ হিসেবে বিবেচনা করা যেতে পারে।
ক্রিস্পার

ক্রিস্পার (ইংরেজি CRISPR), যা "ক্লাস্টার্ড রেগুলারলি ইন্টারস্পার্সড শর্ট প্যালিনড্রোমিক রিপিট্‌স" (Clustered regularly interspaced short palindromic repeats) নামক ইংরেজি পদবন্ধটির সংক্ষিপ্ত রূপ, কিছু আদিকেন্দ্রিক জীব যেমন ব্যাকটেরিয়া ও আর্কিয়ার বংশাণুসমগ্রে (জিনোমে) প্রাপ্ত কিছু ডিএনএ অনুক্রমের একটি পরিবার। আদিকেন্দ্রিক জীবটিকে বিভিন্ন ব্যাকটেরিয়াভক্ষক ভাইরাস সংক্রমিত করার ফলে যে ডিএনএ খণ্ডাংশগুলি পাওয়া যায়, তাদের থেকে এই ডিএনএ অনুক্রমগুলি বের করা যায়। পরবর্তী সংক্রমণগুলিতে সদৃশ ব্যাকটেরিয়াভক্ষকদের থেকে প্রাপ্ত ডিএনএ শনাক্ত করতে ও ধ্বংস করতে এগুলি ব্যবহার করা যায়। সুতরাং এই ডিএনএ অনুক্রমগুলি আদিকেন্দ্রিক জীবসমূহের (ভক্ষক) ভাইরাসরোধী প্রতিরক্ষা ব্যবস্থাতে কেন্দ্রীয় ভূমিকা পালন করে।
ক্রিস্পার-ক্যাস ব্যবস্থা একটি আদিকোষকেন্দ্রীয় অনাক্রম্যতন্ত্র যা বহিরাগত বংশাণু উপাদান যেমন প্লাজমিড বা ভক্ষকদের ভেতরে অবস্থিত উপাদানগুলি থেকে ঘাতসহিষ্ণুতা প্রদান করে এবং এক ধরনের অর্জিত অনাক্রম্যতা প্রদান করে। স্পেসার অনুক্রমকে আশ্রয়দানকারী আরএনএগুলি ক্রিস্পার-সংশ্লিষ্ট ক্যাস প্রোটিনগুলিকে বহিরাগত রোগসৃষ্টিকারী ডিএনএ শনাক্ত করতে এবং এগুলিকে কেটে ফেলতে সাহায্য করে। অন্যান্য আরএনএ-পরিচালিত ক্যাস প্রোটিনগুলি বহিরাগত আরএনএ কর্তন করতে পারে। এ পর্যন্ত অনুক্রমায়িত ৫০% ব্যাকটেরিয়া বংশাণুসমগ্রতে এবং প্রায় ৫০% আর্কিয়া বংশাণুসমগ্রতে ক্রিস্পার প্রোটিনগুলি পাওয়া গেছে।
এই ব্যবস্থাগুলিকে ব্যবহার করে ক্রিস্পার বংশাণু সম্পাদনা নামক কৌশল উদ্ভাবন করা হয়েছে, যাতে সচরাচর ক্যাস৯ বংশাণুটি ব্যবহার করা হয়ে থাকে। এই সম্পাদনা প্রক্রিয়াটির বহুবিধ প্রয়োগ রয়েছে, যার মধ্যে মৌলিক জীববৈজ্ঞানিক গবেষণা, জৈবপ্রযুক্তি পণ্য উদ্ভাবন এবং রোগসমূহের চিকিৎসা অন্যতম। ক্রিস্পার-ক্যাস৯ বংশাণুসমগ্র সম্পাদনা কৌশলটি উদ্ভাবনের জন্য ২০২০ সালে এমানুয়েল শারপঁতিয়ে ও জেনিফার ডাউডনা-কে রসায়নে নোবেল পুরস্কার প্রদান করা হয়।
খয়রাগড় রাজ্য

খয়রাগড় রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ বর্তমান ছত্তিশগড় রাজ্যের রাজনন্দগাঁও জেলায় অবস্থিত খয়রাগড় শহরটি ছিল এই রাজ্যের রাজধানী, রাজনিবাস ও প্রশাসনিক সদর দপ্তর। 
খয়রাগড় মূলত ছিল একটি জায়গীর, ১৮৯৮ দে ব্রিটিশদের দ্বারা একটি দেশীয় রাজ্যের মর্যাদাপ্রাপ্ত হয় এবং এর সাথে তারা রাজা উপাধি গ্রহণ করেন। রাজ্যটির শাসকরা ছিলেন নাগবংশীয় রাজপুত পরিবারের বংশধর। এদের অধিকাংশ অঞ্চল সমতলভূমি হওয়ায় চাষবাসে যথেষ্ট উন্নত ছিল।
খয়রাগড়ের বর্তমান শাসকরা নিজেদের প্রাচীন গড় মণ্ডলা রাজপরিবারের উত্তরসূরী বলে দাবি করেন।
খয়রাগড় দেশীয় রাজ্যের শাসকগণ রাজা উপাধিতে ভূষিত হতেন।
ক্রিস্পার বংশাণু সম্পাদনা

ক্রিস্পার বংশাণু সম্পাদনা (CRISPR gene editing) বংশাণু প্রকৌশল ও আণবিক জীববিজ্ঞান ক্ষেত্রে ব্যবহৃত একটি কৌশল যার সাহায্যে জীবিত জীবসমূহের বংশাণুসমগ্র পরিবর্তন করা সম্ভব। এই কৌশলটি ব্যাকটেরিয়াদের মধ্যে অবস্থিত ক্রিস্পার-ক্যাস৯ ভাইরাসরোধী প্রতিরক্ষা ব্যবস্থার একটি সরলীকৃত রূপ। ক্যাস৯ নিউক্লিয়েজকে একটি কৃত্রিম পরিচালক আরএনএ-এর সাথে যূথবদ্ধ করে কোনও কোষের ভেতরে অনুপ্রবিষ্ট করিয়ে ঐ কোষের বংশাণুসমগ্রটিকে একটি উদ্দীষ্ট অবস্থানে কর্তন করা সম্ভব এবং এর মাধ্যমে বিদ্যমান বংশাণুসমূহকে অপসারণ এবং/কিংবা নতুন বংশাণু জীবন্ত অবস্থায় যোগ করা সম্ভব।
এই কৌশলটিকে জৈবপ্রযুক্তি ও চিকিৎসাবিজ্ঞান ক্ষেত্রে অত্যন্ত তাৎপর্যপূর্ণ বলে মনে করা হয়, কারণ এর মাধ্যমে জীবন্ত অবস্থাতেই অত্যন্ত সুক্ষ্মতার সাথে, সাশ্রয়ীভাবে ও অনায়াসে বংশাণুসমগ্রগুলিকে সম্পাদনা করা সম্ভব। এই প্রযুক্তিটিকে নতুন ঔষধ, কৃষিদ্রব্য, বংশাণুগতভাবে পরিবর্তিত জীব সৃষ্টিকরণ কিংবা রোগসৃষ্টিকারী জীবাণু ও কীটপতঙ্গদের নিয়ন্ত্রণে ব্যবহার করা সম্ভব। এছাড়া উত্তরাধিকার সূত্রে প্রাপ্ত বংশগতীয় রোগসমূহের চিকিৎসার পাশাপাশি দেহকোষীয় পরিব্যক্তির ফলে সৃষ্ট রোগ যেমন কর্কটরোগ বা ক্যান্সারের চিকিৎসাতেও এটি ব্যবহৃত হবার সম্ভাবনা আছে। তবে মানব ভ্রূণকোষের বংশাণু পরিবর্তনে এই কৌশলের প্রয়োগ অত্যন্ত বিতর্কিত।
ক্রিস্পার বংশাণু সম্পাদনা কৌশল উদ্ভাবনের জন্য মার্কিন বিজ্ঞানী জেনিফার ডাউডনা এবং ফরাসি বিজ্ঞানী এমানুয়েল শারপঁতিয়েকে ২০২০ সাকে রসায়নে নোবেল পুরস্কার প্রদান করা হয়। এছাড়া মার্কিন যুক্তরাষ্ট্রে কর্মরত আণবিক জীববিজ্ঞানী জর্জ চার্চ, চীনা-বংশোদ্ভূত মার্কিন বিজ্ঞানী ফেং চাং ও ফরাসি-বংশোদ্ভূত মার্কিন বিজ্ঞানী রোদল্‌ফ বারঁগু, ফ্রান্সের বিজ্ঞানী ফিলিপ অর্ভাত এবং লিথুয়ানিয়ার বিজ্ঞানী ভির্গিনিউস শিক্‌শনিস এই প্রযুক্তির উদ্ভাবনে গুরুত্বপূর্ণ ভূমিকা রেখেছেন।
স্টু গিলেস্পি

স্টুয়ার্ট রস গিলেস্পি (; জন্ম: ২ মার্চ, ১৯৫৭) ওয়াঙ্গানুই এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস এবং ইংরেজ ক্রিকেটে নর্দাম্বারল্যান্ড দলের প্রতিনিধিত্ব করেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, ডানহাতে নিচেরসারিতে ব্যাটিং করতেন স্টু গিলেস্পি।
১৯৭৯-৮০ মৌসুম থেকে ১৯৮৮-৮৯ মৌসুম পর্যন্ত স্টু গিলেস্পি’র প্রথম-শ্রেণীর খেলোয়াড়ী জীবন চলমান ছিল। মাঝে-মধ্যে মিডিয়াম পেস বোলিং করতেন স্টু গিলেস্পি। নিচেরসারির ব্যাটসম্যান ছিলেন। সাধারণ মানের খেলোয়াড়ী জীবনে তুলনামূলকভাবে বেশ দেরীতে আন্তর্জাতিক অঙ্গনে খেলার জন্যে আমন্ত্রণ পান।
১৯৭৯-৮০ মৌসুমে প্রথম-শ্রেণীর খেলোয়াড়ী জীবন শুরু করেন। এ মৌসুমটিই তার সেরা মৌসুমরূপে চিত্রিত হয়ে যায়। ২২.১৭ গড়ে ৪৫ উইকেট পেয়েছিলেন তিনি। চার বছর নর্দার্ন ডিস্ট্রিক্টসের পক্ষে খেলার পর অকল্যান্ডের দিকে ধাবিত হন। এ পর্যায়ে মূলতঃ একদিনের খেলায় অংশ নিতেন ও সাধারণ মানের সফলতা পান।
সমগ্র খেলোয়াড়ী জীবনে একটিমাত্র টেস্ট ও উনিশটি একদিনের আন্তর্জাতিকে অংশগ্রহণ করেছেন স্টু গিলেস্পি। ২১ ফেব্রুয়ারি, ১৯৮৬ তারিখে ওয়েলিংটনে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ১১ জানুয়ারি, ১৯৮৬ তারিখে ব্রিসবেনে ভারত দলের বিপক্ষে একদিনের আন্তর্জাতিকে অভিষেক ঘটে তার। ২০ জানুয়ারি, ১৯৮৮ তারিখে সিডনিতে স্বাগতিক অস্ট্রেলিয়া দলের বিপক্ষে সর্বশেষ ওডিআইয়ে অংশ নেন তিনি।
মূলতঃ সিম বোলার হিসেবে খেলতেন স্টু গিলেস্পি। তবে, নিজের একমাত্র ইনিংসে নাইটওয়াচম্যান হিসেবে খেলে ২৮ রান তুলতে পেরেছিলেন। ১৯৮৫-৮৬ মৌসুমে অস্ট্রেলিয়ায় অনুষ্ঠিত বিশ্ব সিরিজ কাপে ১৩ উইকেট লাভ করেছিলেন। এরপরই তাকে টেস্ট দলে খেলার জন্যে মনোনীত করা হয়। তবে, পূর্ববর্তী দুই মৌসুমে তিনি কেবলমাত্র দুইটি প্রথম-শ্রেণীর খেলায় অংশ নিয়েছিলেন। ঐ টেস্টে তিনি ১/৭৯ বোলিং পরিসংখ্যান গড়েন। ফলশ্রুতিতে, তাকে আর দলে রাখা হয়নি। একই মৌসুমে সফররত অস্ট্রেলিয়া দলের বিপক্ষে ৬০-এর অধিক গড়ে তিন উইকেট পেলে তাকে বাদ দেয়া হয়।
১৯৮৫-৮৬ মৌসুমে অস্ট্রেলিয়ায় অনুষ্ঠিত বেনসন এন্ড হেজেস সিরিজে বিস্ময়করভাবে তাকে খেলার জন্যে আমন্ত্রণ জানানো হয়। ২০.৩৮ গড়ে ১৩ উইকেট পান। ফলশ্রুতিতে, ঐ গ্রীষ্মের শেষদিকে ওয়েলিংটনে অস্ট্রেলিয়ার বিপক্ষে প্রথম টেস্ট খেলার জন্যে মনোনীত হন। স্মরণীয় কিছু অবদান রাখতে পারেননি।
১৯৮৭ সালের ক্রিকেট বিশ্বকাপ প্রতিযোগিতায় তাকে নিউজিল্যান্ড দলে রাখা হয়নি। তবে, ঐ প্রতিযোগিতার পরপরই বিশ্ব সিরিজ কাপে তাকে খেলানো হয়। আট খেলার সবকটিতে অংশ নিয়ে তিনি সাত উইকেট পান। সিরিজের চূড়ান্ত খেলায় তার পরিবর্তে রিচার্ড হ্যাডলিকে স্থলাভিষিক্ত করা হয়।
এরপর আর তাকে আন্তর্জাতিক ক্রিকেট খেলতে দেখা যায়নি। পরের মৌসুমে ক্রিকেট খেলা থেকে অবসর গ্রহণ করেন তিনি।
টেস্ট দল থেকে প্রত্যাখ্যাত হলেও আরও দুইটি একদিনের সিরিজে অংশ নেন। কিন্তু, দলে স্থান লাভে ব্যর্থ হলে অবসর গ্রহণ করেন।
২০২০–২১ বাংলাদেশ ক্রিকেট দলের নিউজিল্যান্ড সফর

বাংলাদেশ ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য নিউজিল্যান্ড সফর করে, যা মার্চ থেকে এপ্রিল ২০২১-এ অনুষ্ঠিত হয়। মূলত, সফরটি নির্ধারিত ছিল ২০২০ এর অক্টোবরে, ২০২০ আইসিসি টি২০ বিশ্বকাপ প্রতিযোগিতার ঠিক পূর্বে। ২০২০-এর আগস্টে, নিউজিল্যান্ড ক্রিকেট নিশ্চিত করে যে, সফরসূচীটি সামনে অগ্রসর হচ্ছে, এবং তারা তাদের সরকারের সাথে কোভিড-১৯ মহামারীর সময়ে জৈববলয় পদ্ধতি আরোপ করতে কাজ করে যাচ্ছে। ২৯ সেপ্টেম্বর ২০২০ তারিখে, নিউজিল্যান্ড ক্রিকেট বাংলাদেশের সাথে সিরিজের সূচী নিশ্চিত করে। ওডিআই সিরিজের ম্যাচগুলো হবে ২০২০-২৩ আইসিসি ক্রিকেট বিশ্বকাপ সুপার লীগ প্রতিযোগিতার অংশ।
৪ ফেব্রুয়ারি ২০২১, সফরের তারিখটিকে আরো এক সপ্তাহ পিছিয়ে দেয়া হয়, যাতে কোভিড-১৯ মহামারীর জন্য প্রয়োজনীয় কোয়ারেন্টাইন ও আইনী জটিলতা কাটিয়ে উঠার পর্যাপ্ত সময় পাওয়া যায়। টি২০ ম্যাচগুলি নিউজিল্যান্ড ও অস্ট্রেলিয়ার মধ্যকার মহিলাদের ফিক্সারের পাশাপাশি ডাবল-হেডার হিসাবে খেলা হবে।
সফরের আগে নিউজিল্যান্ডের অধিনায়ক কেন উইলিয়ামসন কনুইয়ের চোটের কারণে ওয়ানডে ম্যাচ থেকে বাদ পড়েন, তার জায়গায় অধিনায়ক হিসাবে টম ল্যাথাম-এর নাম ঘোষণা করা হয়।
রস টেলরকে প্রথম ওডিআই থেকে বাদ দেয়া হয় এবং পরিবর্তিত খেলোয়াড় হিসাবে নিউজিল্যান্ডের স্কোয়াডে যোগ দেন মার্ক চ্যাপম্যান বাংলাদেশ দলের তামিম ইকবাল পূর্বে নিজের ব্যক্তিগত কারণে টি২০আই স্কোয়াড থেকে নিজেকে তুলেন নেন। হাসান মাহমুদ প্রথম ওডিআই খেলার সময় চোটে পড়ে গেলে বাংলাদেশের টি২০আই স্কোয়াড থেকে বাদ পড়ে যায়।
কোরিয়া রাজ্য

কোরিয়া রাজ্য, ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ১৯৪৭ খ্রিস্টাব্দে ভারতের স্বাধীনতালাভের পর কোরিয়া রাজ্যের শাসক ১লা জানুয়ারি ১৯৪৮ খ্রিস্টাব্দে এটিকে ভারতীয় অধিরাজ্যের অন্তর্ভুক্ত করার সিদ্ধান্ত নিলে এটিকে স্বাধীন ভারতের মধ্য প্রদেশ ও বেরার প্রদেশের সরগুজা জেলার অন্তর্ভুক্ত করা হয়। ১৯৫৬ খ্রিষ্টাব্দে রাজ্য পুনর্গঠন আইন বলবৎ হলে এটি মধ্যপ্রদেশ রাজ্যের অন্তর্গত হয়। ২০০০ খ্রিস্টাব্দের নভেম্বর মাসে কোরিয়া এবং চঙ্গভাকর রাজ্যদুটি একত্রে নবগঠিত ছত্তিশগড় রাজ্যের কোরিয়া জেলায় পরিণত হয়।
চারশ গ্রাম সংবলিত কোরিয়া রাজ্যটি বর্তমানে ছত্তিশগড় রাজ্যে রয়েছে৷ এটির উত্তর এবং দক্ষিণ-পশ্চিম দিক রয়েছে রেওয়া রাজ্য; পূর্ব দিকে রয়েছে সরগুজা রাজ্য; দক্ষিণে রয়েছে ব্রিটিশ ভারতের মধ্য প্রদেশের বিলাসপুর জেলা এবং পশ্চিমে রয়েছে চঙ্গভাকর রাজ্য৷
খ্রিস্টীয় সপ্তদশ শতাব্দীতে কোরিয়া রাজ্যটি স্থাপিত হয়। কোরিয়ার রাজপরিবার ছিলেন বলেন্দু রাজবংশীয় রাজপুত। জনশ্রুতি রয়েছে তারা খ্রিস্টীয় ত্রয়োদশ শতাব্দীতে কোরিয়া অঞ্চলে আসেন এবং দেশটি দখল করেন। মারাঠা আক্রমণের পূর্বে এই রাজ্যটি সম্পূর্ণ স্বাধীন ছিল এবং কখনো কোন রাজ্যের সামন্ত পদ গ্রহণ করা অথবা অন্য কোন রাজ্যে অধিগ্রহণের ইতিহাস খুঁজে পাওয়া যায় না। তারা কোন প্রকার করও বহির্দেশীয়দের দিতেন না। ১৭৯০ খ্রিস্টাব্দের পর তাদের এই অবস্থার পরিবর্তন ঘটে এবং তারা বাধ্য হয়ে মারাঠাদের কর দেওয়া শুরু করে।
ঐতিহাসিকভাবে কোরিয়া রাজ্যের সাথে পার্শ্ববর্তী সরগুজা রাজ্যের কিছু পারস্পরিক সামন্ততান্ত্রিকতা থাকলেও ১৮১৮ খ্রিস্টাব্দে নাগপুরের ভোঁসলে রাজাদের থেকে এই অঞ্চল ব্রিটিশ অধীনস্থ হওয়ার পর তারা সমস্ত দাবি নস্যাৎ করে দেন। ১৮১৯ খ্রিস্টাব্দের ২৪শে ডিসেম্বর রাজ্যটির ব্রিটিশ করদ রাজ্যে পরিণত হয়। ১৮৯৭ খ্রিস্টাব্দ নাগাদ রাজাদের সরাসরি উত্তরসূরীর অভাব ঘটলে তারপর থেকে সমস্ত রাজাই ব্রিটিশ আনুগত্য গ্রহণ করেন৷ 
১৮৯১ খ্রিস্টাব্দে ব্রিটিশ রাজ বৃহত্তর সরগুজা অঞ্চলে পাঁচটি দেশীয় রাজ্য কে সনদ গঠন করে করদ রাজ্যে পরিণত করার চিন্তাভাবনা শুরু করে। সরগুজা অঞ্চলে অবস্থিত এই পাঁচটি দেশীয় রাজ্য ছিল সরগুজা, উদয়পুর, জশপুর, কোরিয়া এবং চঙ্গভাকর রাজ্য। এগুলো ছাড়াও ১৮৯৯ খ্রিস্টাব্দে প্রকাশিত সনদ অনুসারে ছোটনাগপুর রাজ্য সমষ্টি বা সামন্ত সনদ হিসেবে পরিচিত অঞ্চলের একাধিক রাজ্য তথা বনাই, গঙ্গাপুর, সরাইকেল্লা এবং খরসোয়াঁ রাজ্যকেও করদ বলে ঘোষণা করার সাথে সাথে তাদের সাথে ব্রিটিশ কোম্পানির সমস্ত ধরনের বোঝাপড়া নির্ধারিত করা হয়। 
কোরিয়া দেশীয় রাজ্যের শাসনগণ রাজা উপাধিতে ভূষিত হলেও ১৮১৯ খ্রিস্টাব্দে এটি ব্রিটিশ মান্যতা পায়।
বিজয়িনী

বিজয়িনী হ'ল একটি ভারতীয় বাংলা টেলিভিশন ধারাবাহিক, যার প্রিমিয়ার ২৪ ডিসেম্বর ২০১৮ এ হয়েছিল, এবং এটি বাংলা জেনারেল এন্টারটেইনমেন্ট চ্যানেল স্টার জলশাতে প্রচারিত হয় এবং এটি হটস্টার ডিজিটাল প্ল্যাটফর্মেও উপলভ্য, শো অভিনেতা স্বস্তিকা দত্ত এবং নেতিবাচক চরিত্রে অঞ্জনা বসুর সাথে রুদ্রজিৎ মুখোপাধ্যায় । এটি বাংলা টেলিভিশনে অঞ্জনা বসুর ফিরে আসা চিহ্নিত করে। শোয়ের প্রযোজনা বয়হুড প্রোডাকশনস। শোটি 23 আগস্ট 2019 এ প্রচারিত হয়েছিল এবং এটি 'কুঞ্জো ছায়া' শিরোনামে অন্য শো দ্বারা প্রতিস্থাপিত হয়েছিল।
বিজয়িনী হলেন এক ধনী দাসী দাসীর কন্যা, কেকা এবং তার দুর্দান্ত এক নর্তকী হওয়ার সংগ্রামের গল্প। তার প্রধান সমস্যা হ'ল একজন খ্যাতিমান ধ্রুপদী নৃত্যশিল্পী সুবর্ণা, যার বাড়িতে তার মা কাজ করেন, তাকে ঘৃণা করেন এবং দাসী চাকরের মেয়ে হিসাবে নিম্নবিত্ত হওয়ার কারণে তাকে নৃত্যশিল্পে কাজ করতে বাধা দেয়।
২০২১-এ আন্তর্জাতিক ক্রিকেট

২০২১ মৌসুমের আন্তর্জাতিক ক্রিকেট () খেলা ও প্রতিযোগিতাসমূহ মে, ২০২১ থেকে সেপ্টেম্বর, ২০২১ তারিখ পর্যন্ত চলবে। এছাড়াও, এ সময়ে ১৩টি টেস্ট খেলা, ৫৬টি একদিনের আন্তর্জাতিক (ওডিআই) ও ৪৫টি টুয়েন্টি২০ আন্তর্জাতিক (টুয়েন্টি২০আই) খেলা হবে।
নিউ আলিপুরদুয়ার রেলওয়ে স্টেশন

নিউ আলিপুরদুয়ার হল ভারতের পশ্চিমবঙ্গ রাজ্যের আলিপুরদুয়ার জেলার আলিপুরদুয়ার শহরকে রেল পরিষেবা প্রদানকারী চারটি রেলওয়ে স্টেশনের মধ্যে একটি। এর তিন-অক্ষরের স্টেশন কোডটি হল এনওকিউ। অন্য তিনটি সংলগ্ন রেলওয়ে স্টেশন হল আলিপুরদুয়ার জংশন (স্টেশন কোড এপিডিজে), আলিপুরদুয়ার কোর্ট (স্টেশন কোড এপিসিডি) এবং আলিপুরদুয়ার (স্টেশন কোড এপিডি)। নিউ জলপাইগুড়ি থেকে রেলপথ ধরে এটি ১৫৬ কিমি দূরে নিউ বাণেশ্বর এবং শামুকতলা রোড জংশনের মধ্যে অবস্থিত। এটি আলিপুরদুয়ার রেলওয়ে বিভাগের অন্তর্গত একটি স্টেশন।
উত্তর-পূর্ব সীমান্ত রেলওয়ে স্টেশনটি পরিচালনার করে। ভারতীয় রেলওয়ে স্টেশনে দূরপাল্লার ও স্থানীয় ট্রেন পরিষেবা প্রদান করে।
স্টেশনটিতে ৭৮ টি ট্রেন যাত্রী পরিষেবা প্রদান করে। এর মধ্যে ৩ টি ট্রেন স্টেশনটি থেকে যাত্রা শুরু করে ও ৩ টি ট্রেন যাত্রা সমাপ্ত করে। স্টেশনে যাত্রা সমাপ্ত ও শুরু করা ট্রেনগুলি তালিকা।
জমিয়ত উলামায়ে ইসলাম (ন)

জমিয়ত উলামায়ে ইসলাম (ন) () পাকিস্তানের একটি বিলুপ্ত রাজনৈতিক দল। ২০০৭ সালে জমিয়ত উলামায়ে ইসলাম (ফ) থেকে পৃথক হয়ে মুহাম্মদ আসমতুল্লাহর নেতৃত্বে এটি গঠিত হয়েছিল। ২০১৬ সালে এটির মাতৃ সংগঠন অর্থাৎ জমিয়তের (ফ) সাথে আবার একত্রিত হয়। এর পূর্বে এটি ২০০৮ ও ২০১৩ সালের পাকিস্তানের সাধারণ নির্বাচনে অংশ নিয়েছিল। 
২০০৮ সালের পাকিস্তানের সাধারণ নির্বাচনের আগে তৎকালীন জমিয়তের (ফ) প্রাদেশিক প্রধান মুহাম্মদ খান শেরানির সাথে মতবিরোধের পর বালুচিস্তানের কিছু প্রথম সারির নেতা মাওলানা আসমতুল্লাহর নেতৃত্বে ২০০৭ সালে জমিয়ত (নজরিয়াতি) গঠন করেছিলেন। এরপরে দলটি নির্বাচন কমিশনে নিবন্ধিত হয়েছিল। পরে, এটি আহলে সুন্নাত ওয়াল জামায়াতের সাথে জোটবদ্ধ হয়ে মুত্তাহিদা দিনি মাহজের ছত্রছায়ায় ২০০৮ সালে পাকিস্তানের সাধারণ নির্বাচনে প্রার্থী দিয়েছিলেন। ২০০৮ সালের সাধারণ নির্বাচনে, জমিয়ত নজরিয়াতির প্রধান মাওলানা আসমতুল্লাহ স্বতন্ত্র প্রার্থী হিসেবে ২৬৪-জাতীয় সংসদীয় আসনে জমিয়তের (ফ) প্রাদেশিক প্রধান মাওলানা খান মুহাম্মদ শেরানীকে পরাজিত করেছিলেন। যদিও জমিয়ত নজরিয়াতি ২০০৮ সালে কয়েকটি জাতীয় সংসদ এবং প্রাদেশিক সংসদীয় আসন জিতেছিল, তবে এটি ২০১৩ সালের সাধারণ নির্বাচনগুলিতে কোনও আসনই পেতে ব্যর্থ হয়েছিল। 
জমিয়ত নজরিয়াতির নেতারা প্রকাশ্যে আফগান তালেবান এবং আল-কায়েদাকে সমর্থন করেছিল। হাফিজ ফজল বারীচ এবং অন্যান্য দলীয় নেতাকর্মীরা ২০০৭ সালের জুনে 'শহীদ মোল্লা দাদুল্লাহ সম্মেলন' আয়োজন করেছিল, যেখানে তার ভাই মোল্লা দাদুল্লাহর পরে তালেবান সেনা কমান্ডার হিসেবে উত্তরাধিকারী মোল্লা দাদুল্লাহ মনসুরও একটি টেপ রেকর্ডিংয়ের মাধ্যমে জনতাকে সম্বোধন করেছিলেন।
২০১১ সালে, অপারেশন নেপচুন স্পিয়ারে ওসামা বিন লাদেনকে হত্যার পরে, জমিয়ত নজরিয়াতি কোয়েটা এবং বালুচিস্তানের ও অন্যান্য পশতুন জেলায় প্রতিবাদ সমাবেশ এবং জানাজা-নামাজের আয়োজন করেছিল।
২০১৩ সালের সাধারণ নির্বাচনে ক্ষতিগ্রস্ত হওয়ার পরে, জমিয়ত নজরিয়াতির নেতারা পুনরায় একত্রিত হওয়ার জন্য জমিয়তের (ফ) নেতৃত্বের সাথে আলোচনা করেছিল। ২০১৬ সালের গোড়ার দিকে, মাওলানা আসমতুল্লাহ একটি রাজনৈতিক দল হিসাবে জমিয়তের (ন) নিবন্ধন বাতিল করার জন্য ইসিপিকে একটি আবেদন জমা দিয়েছেন। পরে, মাওলানা ফজলুর রেহমান ২৫ ফেব্রুয়ারি ২০১৬ সালে কোয়েটায় একটি জনসমাবেশে দুটি দলকে একীভূত করার ঘোষণা দেন। এদিকে, মাওলানা আবদুল কাদির লুনি এবং আরও কয়েকজন সংযুক্তি এবং জমিয়তের (ফ) নীতির বিরোধিতা অব্যাহত রেখেছিল।
আহমদ নজীর

আহমদ নজীর বাংলাদেশের নোয়াখালী জেলার রাজনীতিবিদ, সাংবাদিক ও লেখক যিনি তৎকালীন নোয়াখালী-৭ আসনের সংসদ সদস্য ছিলেন।
আহমদ নজীর নোয়াখালী জেলার সোনাইমুড়ি উপজেলায় জন্মগ্রহণ করেন।
আহমদ নজীর রাজনীতিবিদ, সাংবাদিক ও লেখক। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন নোয়াখালী-৭ আসন থেকে সংসদ সদস্য নির্বাচিত হন।
মুহাম্মদ আসমতুল্লাহ

মুহাম্মদ আসমতুল্লাহ ( যিনি মৌলভী আসমতুল্লাহ নামেও পরিচিত ) একজন পাকিস্তানি রাজনীতিবিদ যিনি ২০১৮ সালের আগস্টে পাকিস্তানের জাতীয় পরিষদের সদস্য নির্বাচিত হন। এর আগে তিনি ২০০৮ থেকে ২০১৩ সাল পর্যন্ত জাতীয় সংসদ সদস্য ছিলেন।
তিনি ২০০৮ সালের পাকিস্তানের সাধারণ নির্বাচনে স্বতন্ত্র প্রার্থী হিসাবে নির্বাচনী এলাকা এনএ -২৪৮ থেকে পাকিস্তানের জাতীয় পরিষদের সদস্য নির্বাচিত হন। ২৪,২০৪ ভোট পেয়ে তিনি মুহাম্মদ খান শেরানিকে পরাজিত করেছিলেন।
তিনি ২০১৩ সালের পাকিস্তানের সাধারণ নির্বাচনে জমিয়ত উলামায়ে ইসলামের (ন) প্রার্থী হিসেবে নির্বাচনী এলাকা এনএ -২৬৪ থেকে জাতীয় সংসদ সদস্য আসনে প্রার্থী হয়েছিলেন তবে তিনি ব্যর্থ হন। তিনি ২৭,৫১৪ ভোট পেয়ে মোহাম্মদ খান শেরানীর কাছে আসনটি হেরে যান। 
তিনি ২০১৮ সালের পাকিস্তানের সাধারণ নির্বাচনে আসনটি এনএ -২৬৮ (কোয়েটা -১) থেকে মুত্তাহিদা মজলিস-এ-আমাল (এমএমএ) থেকে প্রার্থী হয়ে পুনরায় সাংসদ নির্বাচিত হয়েছিলেন।
ফেমটো-

ফেমটো- (সংকেত f) হলো মেট্রিক ব্যবস্থায় এককের একটি উপসর্গ। ফেমটো দ্বারা ১০ সংখ্যক মানকে প্রকাশ করা হয়। ১৯৬৪ সালে উপসর্গটি আন্তর্জাতিক একক পদ্ধতির অন্তর্ভুক্ত হয়। উপসর্গটি ড্যানীয় শব্দ "ফেমটেন" () থেকে এসেছে, যার অর্থ "পনেরো"।
ফেমটোমিটার-এর সংকেত (fm), এর পুরনো নন-এসআই একক "ফার্মি"-এর সাথে মিলসম্পন্ন এবং দুইটি এককই সমতুল্য। বিজ্ঞানী এনরিকো ফার্মির সম্মানে নামকৃত এই এককটি প্রায়শই নিউক্লীয় পদার্থবিজ্ঞানে ব্যবহৃত হয়।